21.3.2023
RO
Jurnalul Oficial al Uniunii Europene
C 105/17
3.
Învățare prin consecințe (reinforcement learning).
În acest domeniu, toate cercetările care pot aplica un sistem de învățare prin consecințe la cele descrise în cele două domenii anterioare.
Se va acorda preferință propunerilor de cercetare privind noile tehnologii, cum ar fi inteligența artificială (de exemplu, învățare automatizată, analiza datelor etc.)
aplicate la PI, inclusiv demonstrația tehnologiei în mediul relevant, crearea de prototipuri și demonstrarea la nivel de sistem.
Studiile trebuie să se concentreze, de preferință, asupra subiectelor legate de mărci și desene și modele, deși pot fi incluse și alte subiecte, de exemplu indicații geografice, IMM-uri, abordările clienților sau formarea și educația în domeniul proprietății intelectuale.
DECLINAREA RĂSPUNDERII: atât pentru lotul 1, cât și pentru lotul 2, orice cerere de cercetare/subiect trebuie să aibă legătură cu cel puțin unul din cele trei domenii generale menționate mai sus.
Selecția temelor finale de către EUIPO se va face în funcție de temele de interes major pentru Oficiu (chiar dacă sunt legate doar de unul din cele trei domenii).
Evaluarea fiecărei propuneri se va baza pe criterii obiective, transparente și predefinite (de exemplu, calitatea propunerii, calitatea candidaților, impactul preconizat, credibilitatea propunerii bugetare) după cum sunt prezentate în capitolul II mai jos.
Se vor lua în considerare proiectele care prezintă cea mai mare relevanță pentru Oficiu.
Printre ele se numără, de exemplu, proiecte care generează dovezi empirice relevante pentru factorii de decizie în domeniul politic și economic, diferite proiecte relevante axate pe PI sau inițiative legate de date, precum și programul pentru IMM-uri.
Pentru mai multe detalii, vă rugăm să consultați capitolul I din Ghidul solicitantului.
2.
Eligibilitate
2.1.
Candidați eligibili Această cerere este deschisă numai cercetătorilor universitari afiliați universităților sau institutelor de cercetare (publice sau private) situate într-un stat membru din UE 27.
Sunt eligibili pentru program, indiferent de naționalitate (cu condiția să aibă reședința în UE).
Cercetătorii pot fi doctoranzi, cercetători postdoctorali, membri universitari sau alt tip de cercetători din domeniul universitar.
Cererea poate fi depusă de un solicitant sau de mai mulți solicitanți.
Se va evalua o singură propunere per cercetător per cerere de propuneri.
Entitățile publice care primesc fonduri sau sprijin din partea EUIPO prin alte măsuri de finanțare, cum ar fi programele de cooperare, și care își propun să urmărească aceleași obiective ca această cerere de propuneri, nu sunt eligibile (de exemplu, oficiile naționale și regionale de proprietate intelectuală sau organizații internaționale). 2.2.
Activități eligibile Studii de cercetare pe teme legate de proprietatea intelectuală și tehnologia informației, așa cum sunt definite în descrierea temelor cererii de propuneri.
Durata maximă a proiectelor este de 12 luni de la data semnării acordului de grant.
Pentru mai multe detalii, vă rugăm să consultați capitolul II din Ghidul solicitatului.
3.
Criterii de excludere și de selecție Candidații nu se pot afla într-o situație care să determine excluderea lor de la participarea la program și/sau de la acordarea unui grant, conform definiției din Regulamentul financiar aplicabil bugetului general al Uniunii.
Solicitanții trebuie să aibă capacitatea financiară și operațională de a efectua activitățile propuse.
Vă rugăm să consultați capitolul II din Ghidul solicitantului pentru mai multe detalii privind documentele justificative care trebuie furnizate.
4.
Criterii de atribuire Criteriile de atribuire pentru evaluarea propunerilor eligibile sunt alocate dintr-un total de 100 de puncte, pe baza următoarei distribuții: